CELEX: 52012AP0396
Language: hu
Date: 2012-10-25 00:00:00
Title: Az Európai Központi Bank Igazgatósága egy tagjának kinevezéséről Az Európai Parlament 2012. október 25-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (C7-0195/2012 – 2012/0806(NLE))

11.3.2014   
            
            
               HU
            
            
               Az Európai Unió Hivatalos Lapja
            
            
               CE 72/118
            
         2012. október 25., csütörtökAz Európai Központi Bank Igazgatósága egy tagjának kinevezéséről
   P7_TA(2012)0396
   Az Európai Parlament 2012. október 25-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (C7-0195/2012 – 2012/0806(NLE))
   2014/C 72 E/19
   (Konzultáció)
   
      Az Európai Parlament,
   
   
               —
            
            
               tekintettel a Tanács 2012. július 10-i ajánlására (1),
            
         
               —
            
            
               tekintettel az Európai Unió működéséről szóló szerződés 283. cikke (2) bekezdésének második albekezdésére, amellyel összhangban az Európai Tanács konzultált a Parlamenttel (C7-0195/2012),
            
         
               —
            
            
               tekintettel eljárási szabályzatának 109. cikkére,
            
         
               —
            
            
               tekintettel a Gazdasági és Monetáris Bizottság jelentésére (A7-0348/2012),
            
         
               A.
            
            
               mivel 2012. július 13-án kelt és 2012. július 18-án kézhez kapott levelében az Európai Tanács konzultált az Európai Parlamenttel Yves Merschnek az Európai Központi Bank (EKB) igazgatósági tagjává történő, 8 éves időszakra szóló kinevezéséről;
            
         
               B.
            
            
               mivel a Parlament Gazdasági és Monetáris Bizottsága ezt követően megkezdte a jelölt igazoló iratainak – különösen az Európai Unió működéséről szóló szerződés (EUMSZ) 283. cikkének (2) bekezdésében megállapított követelményekre és az EKB-nak a monetáris politika területén való, az EUMSZ 130. cikke szerinti teljes függetlenségének szükségességére figyelemmel történő – értékelését, és mivel értékelésének elvégzésekor a bizottság megkapta a jelölt önéletrajzát, a részére kiküldött kérdésekre adott válaszaival együtt;
            
         
               C.
            
            
               mivel ezt követően a bizottság 2012. október 22-én meghallgatás keretében találkozott a jelölttel, aki először nyitóbeszédet mondott, majd válaszolt a bizottság tagjainak kérdéseire;
            
         
               D.
            
            
               mivel széleskörű volt az egyetértés abban, hogy a jelölt köztiszteletben álló személy, és rendelkezik azzal a szakmai képesítéssel és a monetáris és banki területen szerzett tapasztalattal, amely szükséges az Európai Központi Bank igazgatósági tagságával járó feladatok ellátásához;
            
         
               E.
            
            
               mivel Tumpel-Gugerell asszony hivatali idejének lejárta előtt az európai parlamenti képviselők informális jelleggel felvetették a nők EKB-n belüli képviseletének kérdését;
            
         
               F.
            
            
               mivel az EKB megalakulásától kezdve egészen Tumpel-Gugerell asszony távozásáig az EKB igazgatóságának mindig volt női tagja;
            
         
               G.
            
            
               mivel az EUSZ 4. cikkének (3) bekezdésében rögzített, a tagállamok és az Unió közötti lojális együttműködés elve értelmében a bizottság még Gonzalez-Paramo úr megbízatásának 2012. májusi lejártát megelőzően gondoskodott a Tanács tájékoztatásáról oly módon, hogy a bizottság elnöke a képviselőcsoportok nevében 2012. május 8-án levelet intézett az eurócsoport elnökéhez az EKB igazgatótanácsának homogén összetételéről és a női jelöltállítás szükségességéről;
            
         
               H.
            
            
               mivel ugyanebben a levélben a bizottság elnöke ösztönözte az eurócsoportot egy olyan középtávú terv kidolgozására, amelynek célja, hogy előmozdítsák a nők szerepvállalását az EKB, a nemzeti központi bankok és a nemzeti pénzügyminisztériumok befolyásos pozícióiban;
            
         
               I.
            
            
               mivel a 2012. május 8-án kelt levélre nem érkezett hivatalos válasz;
            
         
               J.
            
            
               mivel az Európai Unióról szóló szerződés 2. cikke rögzíti a nők és a férfiak közötti egyenlőség elvét;
            
         
               K.
            
            
               mivel az Európai Unió működéséről szóló szerződés 19. cikke felhatalmazza az Uniót a nemen alapuló megkülönböztetés elleni küzdelemre;
            
         
               L.
            
            
               mivel az igazgatótanácsok és a kormányok sokszínűsége tágabb körű kompetenciát és szélesebb perspektívákat tesz lehetővé, és mivel a kizárólag férfiak vagy kizárólag nők alkalmazása leszűkíti a választási lehetőségeket, és azt a veszélyt hordozza magában, hogy esetleg kitűnő álláspályázók maradnak észrevétlenül;
            
         
               M.
            
            
               mivel az EKB jelenlegi igazgatóságának hivatali ideje 2018-ig tart, és így előfordulhat, hogy az igazgatóság egészen eddig az időpontig nemi szempontból homogén marad;
            
         
               N.
            
            
               mivel az Európai Parlament elnöke az Elnökök Értekezletének ülését követően 2012. szeptember 19-én levélben arra kérte az Európai Tanács elnökét, hogy kötelezze el magát, és gondoskodjon arról, hogy a felelőssége alá tartozó valamennyi uniós intézmény hozzon konkrét intézkedéseket a nemi egyensúly biztosítására;
            
         
               O.
            
            
               mivel 2010. szeptember 21-én a Bizottság elfogadta a nők és férfiak közötti egyenlőségre vonatkozó, a 2010 és 2015 közötti időszakra szóló stratégiát (COM(2010)0491), 2012. április 16-án pedig a nők és férfiak közötti egyenlőség terén elért haladásról szóló 2011-es jelentést (SWD(2012/0085);
            
         
               P.
            
            
               mivel a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről szóló európai parlamenti és tanácsi irányelvre (tőkekövetelmény-irányelv (CRD4)) irányuló bizottsági javaslat előírta az intézmények számára, hogy folytassanak a vezető testület nemek szerinti változatosságát előmozdító politikát;
            
         
               Q.
            
            
               mivel az Európai Tanács 2011. március 7-én a 2011–2020-as időszakra vonatkozóan elfogadta a nemek közötti egyenlőség európai paktumát;
            
         
               R.
            
            
               mivel a Parlament 2012. március 13-án„a nők részvétele a politikai döntéshozatalban” (2), 2011. március 8-án„a nők és férfiak közötti egyenlőség az Európai Unióban – 2010” (3), valamint 2011. július 6-án„a nők és a vállalkozásvezetés” (4) címmel állásfoglalásokat fogadott el;
            
         
               1.
            
            
               elutasító véleményt nyilvánít az Yves Merschnek az Európai Központi Bank igazgatósági tagjává történő kinevezésére irányuló tanácsi ajánlásról, és azt kéri, hogy vonják vissza az ajánlást, továbbá hogy terjesszenek egy újat a Parlament elé;
            
         
               2.
            
            
               utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányainak.
            
         
      (1)  HL C 215., 2012.7.21., 4. o.
   
      (2)  Elfogadott szövegek, P7_TA(2012)0070
   
      (3)  HL C 199. E, 2012.7.7., 65. o.
   
      (4)  Elfogadott szövegek, P7_TA(2011)0330